kardosdrur/scandi-wiki huggingface dataset:
Perlekurv

Perlekurv (Anaphalis) er en slægt med ca. 110 arter, der er udbredt i Central- og Sydasien samt Nordamerika. Det er flerårige urter eller halvbuske med trævlede jordstængler. Væksten er almindeligvis opret. Bladene findes både grundstillet og op langs stænglen. De er spredtstillede, smalt lancetformede eller linjeformede med hel rand. Oversiden er almindeligvis grøn og hårløs, mens undersiden er hvid eller grå med tæt hårlag. Blomsterhovederne bestå af små, flade kurve med gullige rand- og skivekroner. Frugterne er nødder med fnok.

Her beskrives kun de arter, der dyrkes i Danmark.

 Almindelig Perlekurv (Anaphalis margaritacea)
 Tibetansk Perlekurv (Anaphalis triplinervis)

 Anaphalis contorta
 Anaphalis nepalensis
 Anaphalis royleana
 Anaphalis sinica

Kurvblomst-familien
That's the Way for Me

That's the Way for Me er det andet studiealbum fra den danske sanger og sangskriver Erann DD, der blev udgivet den 20. oktober 2003. Det gik direkte ind som nr. 1 på danske album-hitliste blot to uger efter udgivelsen, og affødte hittet "Didn't I Tell You That I Love You". Størstedelen af albummets sange er skrevet i samarbejde med den amerikanske sanger Eddie Chacon, der ligeledes har stået bag produktionen sammen med bl.a. Poul Bruun.

Trackliste

Hitlisteplacering

Referencer

Eksterne henvisninger
That's The Way for Me på Discogs

Album fra 2003
Erann DD-album
Karen Volf (virksomhed)

Karen Volf A/S Biscuit-Fabrik, oprindeligt Chr. A. Wolffs Biscuit-Fabrik var en dansk småkagefabrik, der nu indgår i Bisca, som ejes af det norske firma Scandza AS. Navnet Karen Volf lever dog videre som varemærke for Biscas småkager.

Christen Adolf Wolff drev et mejeri i Hellerup, og startskuddet på småkagefabrikken indtrådte i 1890, da Karen Volf supplerede udvalget i butikken med hjemmebagte småkager. Kagerne blev en succes, og ægteparret (de blev gift samme år) oprettede da småkagefabrikken på Margrethevej 3, nær Strandvejen, hvor de etablerede konditori i nr. 185. Fabrikken producerede sandkager og honningkager, små konditorkager og vafler. 

Virksomheden voksede sig hurtigt større, hvorfor familien Volf flyttede, først til en anden adresse på Strandvejen 72 og 78, senere til "Villa Tertia" på Margrethevej 3 og i 1924 til Kildegårdsvej 44, senere kaldet Kildegårds Plads 4. Karen Volf havde etableret en fabriksmæssigt produktion af sand- og honningkager og supplerede hurtigt med små konditorkager og vafler. I tilknytning til fabrikken indrettede hun et lille konditori. Det blev desuden muligt at få fremstillet kager efter bestilling, som blev udbragt til kunden – endda pr. automobil.

På et tidspunkt opnåede Karen Volf den ære, at kronprins Frederik (8.) sammen med prinsesserne Thyra og Ingeborg samt prins Harald besøgte virksomheden og spiste de særlige Karen Volf-kager. Fra 1920'erne lykkedes det Karen Volf at få sine produkter afsat til forhandlere over hele landet. Efterhånden blev to af hendes fem børn, datteren Harriet Volf Jensen og sønnen Holger Volf, inddraget i virksomheden.

I dag fremstilles Karen Volf-småkagerne af Bisca i Stege, der ikke har nogen tilknytning til Karen Volfs arvinger. Fabrikken på Margrethevej blev revet ned i 1960'erne og erstattet af en boligblok, mens bygningerne på Kildegårdsvej i samme årti måtte vige for Helsingørmotorvejen.

Referencer

Kilder 
 Om Karen Volf på Gentofte Historie
 Om småkagefabrikken på Gentofte Historie

Danske virksomheder etableret i 1890
Hellerup
Forsvundne bygninger, konstruktioner og anlæg i Gentofte Kommune
Fødevaremærker
Gentofte
Strandvejen
Bagerier i Danmark
Almindelig perlekurv

 
Almindelig perlekurv (Anaphalis margaritacea) er en flerårig, urteagtig plante med en opret vækst. Arten er hårdfør under danske forhold, den blomstrer over en længere periode af sommeren og efteråret, og den klarer sig i konkurrence med græs. Derfor har den været brugt som haveplante i et par hundrede år.

Beskrivelse 
Stænglerne er furede og tæt dækket af hår, så de fremtræder grå-hvide. Bladene er spredtstillede, kortstilkede og hele med indrullet, hel rand. Oversiden er grågrøn med én tydelig, forsænket ribbe, mens undersiden er hvidlig på grund af et tæt hårlag. 

Blomstringen foregår i juli-oktober, hvor man finder blomsterne samlet i små, kuglerunde kurve med hvide støtteblade. Kurvene danner tilsammen endestillede halvskærme. De enkelte blomster – både skive- og randkronerne – er gule. Frugten er en nød med fnok.

Rodsystemet består af slanke jordstængler og trævlede rødder.

Højde x bredde og årlig tilvækst: 0,70 x 0,25 m (70 x 25 cm/år).

Hjemsted 
Arten er udbredt i Østasien og Nordamerika, hvor den findes på lysåbne eller let skyggede voksesteder: lyse skove, skovbryn, lysninger, vejkanter, klitter og ruderater. Arten har været dyrket i Danmark og er forvildet flere steder .

På pimpstensaflejringer på vulkanen Mount St. Helens i staten Washington, USA, findes arten sammen med bl.a. Agrostis scabra (en art af hvene), gederams, alm. kongepen, Carex mertensii (en art af star), douglasgran, Juncus mertensianus (en art af siv), Luetkea pectinata (en art i stenurt-familien), Lupinus lepidus (en art af lupin), Penstemon cardwellii (en art af rørblomst), Salix commutata (en art af Pil), Saxifraga ferruginea (en art af stenbræk og småblomstret frytle

Galleri

Note

Eksterne henvisninger 
 Arne og Anna-Lena Anderberg: Den virtuella floran, Naturhistoriska riksmuseet 

Hvide blomster
Tørketålende planter
Haveplanter
Volksgerichtshof

Volksgerichtshof (folkedomstolen) var en specialdomstol for høj- og landsforræderi i Nazi-Tyskland fra 1934 til 1945. Den blev etableret af den tyske kansler Adolf Hitler og ledet af Fritz Rehn, Otto Georg Thierack, Roland Freisler og Harry Haffner. Dommeren Roland Freisler var specielt fanatisk og ydmygede ofte de tiltalte.

Domstolen dømte overvejende politiske modstandere af det totalitære, nationalsocialistiske regime. Under retssagerne blev der ikke taget hensyn til de retsstatslige principper. Admiral Willi von Nordeck har danske efterkommere, og var lægdommer ved Volksgerichtshof. Han påstod efter krigen at han ikke var nazist; Han dømte sammen med Roland Freisler, der døde under et bombeangreb.

Tysk højesteret tildelte i 1956 de ansatte ved Volksgerichtshof det såkaldte dommerprivilegium, som indebar, at ingen kunne stilles til ansvar for noget som helst, så længe de havde handlet i overensstemmelse med den daværende ret. Bortset fra én, som blev retsforfulgt ved en amerikansk ret, blev ingen af de 570 dommere og statsadvokater holdt ansvarlige.

Da Percy Adlon lavede sin film Fünf letzte Tage (= Fem sidste dage) om modstandsbevægelsen Weiße Rose i 1982, blev det opdaget, at dødsdommene mod Weiße Rose-medlemmerne stadigvæk var retsgyldige i BRD. Først i 1985 afgav alle fraktioner i Forbundsdagen en erklæring om, at nazisternes folkedomstol var en terror-enhed, og ikke et retsstatsligt element. Først i 1998 havde Tyskland ophævet alle de domme, folkedomstolen afsagde.

Kendte personer dømt af domstolen 

 Robert Abshagen
 Hans-Jürgen Graf von Blumenthal
 Eugen Bolz
 Klaus Bonhoeffer
 Bruno Binnebesel
 Alfred Delp
 Erich Fellgiebel
 Reinhold Frank
 Eugen Gerstenmaier
 Carl Friedrich Goerdeler
 Albrecht von Hagen
 Nikolaus Christoph von Halem
 Paul von Hase
 Robert Havemann
 Erich Hoepner
 Helmuth Hübener
 Marie-Luise Jahn
 Rudolf Kriss
 Hans Conrad Leipelt
 Wilhelm Leuschner
 Max Josef Metzger
 Christoph Probst
 Siegfried Rädel
 Karl Schapper
 Alexander Schmorell
 Hans Scholl
 Sophie Scholl
 Friedrich-Werner Graf von der Schulenburg
 Fritz-Dietlof von der Schulenburg
 Eva Schulze-Knabe
 Bernhard Schwentner
 Ulrich Wilhelm Graf Schwerin von Schwanenfeld
 Robert Stamm
 Berthold Graf Schenk von Stauffenberg
 Adam von Trott zu Solz
 Robert Uhrig
 Joseph Wirmer
 Eleonore Wolf
 Johannes Wüsten
 Peter Graf Yorck von Wartenburg
 Erwin von Witzleben
 Ulrich von Hassell

Henvisninger 

Nazi-Tyskland
Tysklands retsvæsen
Retshistorie
Horowitz

Horowitz er et efternavn af tysk/jiddisch oprindelse. Det er bl.a. blevet båret af følgende personer:
 Adam Horowitz (født 1971), en amerikansk manuskriptforfatter
 Anthony Horowitz (født 1955), en engelsk forfatter
 Vladimir Horowitz (1903, Berdichiv – 1989, New York), en russisk pianist
 Winona Laura Horowitz, kendt som Winona Ryder (født 1971 i Minnesota, USA), en amerikansk skuespillerinde
Kroatiens håndboldforbund

Hrvatski rukometni savez er det kroatiske håndboldforbund. Det holder til i Zagreb.

Forbundet organiserer de to øverste håndboldrækker i Kroatien samt deres landshold i både almindelig håndbold og i strandhåndbold.

Håndboldarbejdskomitéen blev først oprettet i Zagreb i 1940 og i de efterfølgende år blev Hrvatski rukometni savez oprettet i den selvstændige stat, Kroatien. Efter anden verdenskrig blev det omdøbt til det kroatiske håndboldforbund og overdrog magten til det jugoslaviske håndboldforbund. Efter Kroatiens uafhængighed fra Jugoslavien, repræsenterede det kroatiske håndboldforbund igen Kroatien. Det tilmeldte sig den europæiske håndboldforbund, European Handball Federation og det internationale håndboldforbund i 1992.

Kroatien har været vært for følgende slutrunder 
 EM for mænd i 2000
 VM for kvinder i 2003
 VM for mænd i 2009

Eksterne henvisninger 
 Forbundets hjemmeside 

Håndboldforbund
Forbund
Zagreb
La Liga 2010-11

La Liga 2010-11 (også kendt som Liga BBVA eller Primera Division) er den 80. sæson siden oprettelsen af ligaen.

Ligatabel

League table 

||rowspan=10 style="background-color:#F9F9F9;"|

Placering pr. runde 

{| class="wikitable sortable" style="font-size: 74%; text-align:center;"
|-
! rowspan="2" style="width:76px;"|Hold \ Runde
! align=center|1 !! align=center|2 !! align=center|3 !! align=center|4 !! align=center|5 !! align=center|6 !! align=center|7 !! align=center|8 !! align=center|9 !! align=center|10 !! align=center|11 !! align=center|12 !! align=center|13 !! align=center|14 !! align=center|15 !! align=center|16 !! align=center|17 !! align=center|18 !! align=center|19 !! align=center|20 !! align=center|21 !! align=center|22 !! align=center|23 !! align=center|24 !! align=center|25 !! align=center|26 !! align=center|27 !! align=center|28 !! align=center|29 !! align=center|30 !! align=center|31 !! align=center|32 !! align=center|33 !! align=center|34 !! align=center|35 !! align=center|36 !! align=center|37 !! align=center|38
|-
! style="text-align:center; height:20px;"| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center| !! align=center|

Resultater 
I denne tabel er hjemmeholdet skrevet i kolonnen til venstre.

Målscorer 

 Kilde: LFP , ESPN  , og Liga BBVA

Eksterne henvisninger 
 Officiel hjemmeside

Fodboldsæson 2010-11
England og Wales

England og Wales er en samlende betegnelse for en jurisdiktion indenfor Storbritannien. Jurisdiktionen er geografisk afgrænset og består af to af de i alt fire lande, der tilsammen udgør Storbritannien: England og Wales. I modsætning til Skotland og Nordirland deler England og Wales det samme retssystem, som almindeligvis kendes som engelsk ret. 

Historisk set udgør det geografiske område, som England og Wales dækker det ikke længere eksisterende Kongeriget England.

Som følge af den administrative decentralisering i 1990'erne blev den walisiske nationalforsamling oprettet i 1999 og fik under Government of Wales Act 1998 en vis grad af selvstændighed fra Det britiske parlament.

Se også 
 Storbritanniens retssystemer
 Engelsk ret

Storbritanniens retsvæsen
Wales
Wales
Jinzhou (Liaoning)

Jinzhou (forenklet kinesisk: 锦州; traditionel kinesisk: 錦州; pinyin: Jǐnzhōu; Wade-Giles: Chǐn-chōu), tidligere Jehol eller Johol, er en by på præfekturniveau i provinsen Liaoning i det nordlige Kina. Den er en vigtig havneby og ligger ved Bohaihavet og det Gule Hav. Præfekturet har et areal på 10,111 km2 og en befolkning på 3.070.000 mennesker, hvoraf 776.000 bor i byområdet (2004).

Historie 
Jinzhou var en gang en strategisk militærby i Liaoxipassagen. 

Den vant en tragisk berømmelse tidlig i 1930'erne, i forbindelse med Japans ekspansion i det nordlige Kina. Den japanske hær indtog byen, som da havde omkring 100.000 indbyggere, i januar 1932 efter hårde kampe. Jinzhou var strategisk vigtig, og kampene der spillede en vigtig rolle for japanernes overtagelse af kontrollen over Manchuriet. Dens erobring blev et af ankepunkterne fra USAs side overfor Japan, og blev på den vis en af markørene langs den vej som skulle føre frem til det japanske angreb på Pearl Harbor i 1941. 

Da japanerne indledte sit angreb på kinesiske styrker i Manchuriet i september 1931, blev «den unge marskalk», Chang Hsueh-liang, nødt til at rømme sin hovedstad Mukden (Shenyang). Han tog en del af sine 200.000 soldater mod syd til Jinzhou, som blev hans nye hovedkvarter. I et af de første sådanne angreb i krigshistorien gennemførte japanerne bombeangreb mod byen fra luften. Da de derefter rykkede ind i byen, gennemførte de omfattende hærgen, drab og plyndringer.

Administrative enheder 
Bypræfekturet Jinzhou har jurisdiktion over 3 distrikter (区 qū), 2 byamter (市 shì), 2 amter (县 xiàn) og en speciel udviklingszone.

Trafik 
Jinzhou er stoppested på den jernbanelinen Jinghabanen som løber fra Beijing til Harbin via blandt andet Tianjin, Tangshan, Shenyang og Changchun. 

Kinas rigsvej 102 løber gennem området. Den begynder i Beijing og fører gennem provinserne Hebei, Liaoning, Jilin og Heilongjiang. Den passerer byerne Qinhuangdao, Shenyang og Changchun undervejs til Harbin.

Bypræfekturer i Liaoning
Øregårdsparken

Øregårdsparken er en park i Hellerup, Gentofte Kommune. Parken omkranses af vejene Strandvejen, Tranegårdsvej, Øregårds Allé og Ørehøj Allé. Parken var oprindeligt anlagt af Joseph-Jacques Ramée som ramme om landstedet Øregaard, der stadig ligger i parken.

I 1917 solgte fru Ohlsen landstedet og parken til Gentofte Kommune med en klausul, at parken skulle omdannes til folkepark. I 1919 blev der afholdt en skulpturudstilling i den nye offentlige park, hvoraf få værker stadig findes i parken, bl.a. Kvindernes Valgret, hugget af Thyra Boldsen i hvid marmor fra Paros. Boldsen boede selv et stenkast fra parken på Gardes Allé 14. Senere har kommunen suppleret med flere værker, bl.a. Muldmand legeskulptur af Poul Agger, kvindefiguren Guapa af Gottfred Eickhoff og Kai Nielsens Moder med to Børn samt Leda uden Svanen. Desuden ses Helen Schous Hest med føl.

Kilder 
 Hasse Neerbek, Strøget i Hellerup, København: Nyt Nordisk Forlag Arnold Busck 1999, s. 101. 

Parker i Danmark
Hellerup
Strandvejen
Hans-Jürgen von Blumenthal

Hans-Jürgen Graf von Blumenthal (23. februar 1907 – 13. oktober 1944) var en tysk officer under 2. verdenskrig. Han blev henrettet ved hængning af nazi-regimet for sin rolle i det mislykkede attentat mod Hitler den 20. juli 1944.

20. juli-attentatet
Militærfolk fra Tyskland
Modstandsfolk fra Tyskland
Personer henrettet ved hængning
Personer myrdet af Nazityskland
Grever fra Tyskland
Personer fra Potsdam
A.N. Hansens Palæ

(A.N.) Hansens Palæ er et senklassicistisk palæ på hjørnet af Fredericiagade og Bredgade i den del af Københavns indre by, der kaldes Frederiksstaden. Det har adresse Fredericiagade 21.

Palæet er opført 1835 ved kgl. hofbygmester Jørgen Hansen Koch for den rige grosserer A.N. Hansen. Palæet er hvidpudset, i to etager og i en streng stil, der formentlig er inspireret af Karl Friedrich Schinkels huse i Berlin. Efter A.N. Hansens død i 1873 overtog den ældste søn, grosserer Alfred Hansen, palæet og havde det indtil sin død 1893. Dernæst blev etatsråd Augustin Gamél ejer af huset. Senere blev palæet domicil for forsikringsselskabet Fjerde Sø.

Palæet blev fredet 1939 (indtil 1980 i klasse B, dvs. kun det ydre).

Kilder 
 Sagsbeskrivelse hos Kulturarvsstyrelsen 

Fredede bygninger, konstruktioner og anlæg i Københavns Kommune
Frederiksstaden
Fredede palæer, borgerhuse og lejlighedskomplekser i Danmark
Slægten Grut Hansen
Robert Abshagen

Robert Abshagen (12. januar 1911 i Hamborg – 10. juli 1944) var en tysk kommunist og modstandsmand mod nationalsocialismen. Han blev medlem af det tyske kommunistparti i 1933.

Han blev dømt til døden af Volksgerichtshof og halshugget i Hamborg den 10. juli 1944. Hans urne blev begravet på Friedhof Ohlsdorf i 1946.

Ekstern henvisning 
 Die Bästlein-Jacobs-Absagen Gruppe – Ein Beispiel des kommunistischen Widerstands in Hamburg im „Dritten Reich“, von der Hamburger Historikerin Kathleen Marowsky 

Personer fra Hamborg
Personer henrettet ved halshugning
Modstandsfolk fra Tyskland
Kommunister fra Tyskland
Harum Scarum (album)

Harum Scarum er en LP-plade med Elvis Presley, udsendt på RCA med nummeret RCA LSP-LPM-3468. (LSP og LPM angiver, hvorvidt der er tale om hhv. stereo- eller monoudgaven, og begge var så efterfulgt af løbenummeret 3468).

Albummet rummer soundtracket fra Presley-filmen Harum Scarum, der her i Europa blev lanceret som Harem Holiday, mens den danske titel på filmen var Elvis i haremet. LP'en kom på gaden i oktober 1965, samtidig med premieren på filmen.

Alle sangene er indspillet hos RCA i deres Studio B i Nashville i tidsrummet 24. – 26. februar 1965. LP'en rummer 11 sange, alle blev sunget i filmen.

Personerne bag albummet 
Folkene bag LP'en er:

 Fred Karger og Gene Nelson, producere
 Elvis Presley, sang
 Scotty Moore, guitar
 Grady Martin, guitar
 Charlie McCoy, guitar
 Floyd Cramer, klaver
 Henry Strzelecki, bas
 D.J. Fontana, trommer
 Kenneth Buttrey, trommer
 Hoyt Hawkins, tamburin
 Gene Nelson, conga (tromme)
 Ralph Strobel, obo
 The Jordanaires, kor

Sangene 
LP'en indeholdt følgende sange:

Side 1 
 "Harem Holiday" (Peter Andreoli – Vince Poncia) 
 "My Desert Serenade" (Stanley J. Gelber) 
 "Go East Young Man" (Bill Giant, Bernie Baum, Florence Kaye) 
 "Mirage" (Joy Byers) 
 "Kismet" (Sid Tepper, Roy C. Bennett)

Side 2 
 "Shake That Tambourine" (Bill Giant, Bernie Baum, Florence Kaye) 
 "Hey Little Girl" (Bill Giant, Bernie Baum, Florence Kaye) 
 "Golden Coins" (Bill Giant, Bernie Baum, Florence Kaye) 
 "So Close Yet So Far" (Joy Byers) 
 "Animal Instinct" (Bill Giant, Bernie Baum, Florence Kaye) 
 "Wisdom Of The Ages" (Bill Giant, Bernie Baum, Florence Kaye)

Referencer 

Elvis Presley-albums
Album fra 1965
Liaoyang

Liaoyang (forenklet kinesisk: 辽阳; traditionel kinesisk: 遼陽; pinyin: Liáoyáng) er en by på præfekturniveau i provinsen Liaoning i det nordlige Kina. Præfekturet har et areal på 	4,741 km² og en befolkning på 1,830,000 (2007).

Liaoyang er en vigtig by indenfor den nordsøstkinesiske sværindustri.

Historie 
Slaget ved Liaoyang i 1904 (den russisk-japanske krig) fandt sted i dette område. Det var et stort lederlag for de russiske styrker.

Administrative enheder 
Bypræfekturet Liaoyang har jurisdiktion over 5 distrikter (区 qū), et byamt (市 shì) og et amt (县 xiàn).

Trafik 
Kinas rigsvej 202 løber gennem området. Den begynder i Heihe i provinsen Heilongjiang, passerer gennem Harbin og Shenyang, og ender i Dalian ved det Gule Hav.

Bypræfekturer i Liaoning
Gabriel Jensen

Gabriel Jensen kan henvise til flere personer:

 Gabriel Jensen (lærer) (1861-1924) – dansk lærer
 Gabriel Jensen (maler) (1862-1930) – dansk maler
 Gabriel Jensen (modstandsmand) (1908-1975) – dansk officer og modstandsmand
Statsrådets Retsudvalg

Statsrådets Retsudvalg (Judicial Committee of the Privy Council) er en af de højeste domstole i Storbritannien. Det er ligeledes den højeste appelinstans for adskillige uafhængige Commonwealth-stater, de britiske oversøiske territorier og de britiske kronbesiddelser.

Det usædvanlige ved det britiske retssystem er, at det ikke har en enkelt højeste domstol på nationalt plan. Retsudvalget er den sidste appelinstans på en række sagsområder; men hovedparten af civile og strafferetlige sager har dog den britiske højesteret som sidste appelinstans.

Domstolen omtales normalt blot som "Statsrådet", da en appel formelt set rettes direkte til den britiske majestæt ("Her Majesty in Council"), der derefter overdrager sagen til Retsudvalget, som behandler sagen og "rådgiver" majestæten om, hvorledes sagen bør afgøres. Dommerpanelet, der behandler sagen, omtales som "Bestyrelsen".

I Commonwealth-stater, der er republikker, rettes appellen ikke til den britiske majestæt, men direkte til Retsudvalget. Brunei er et særligt tilfælde, da appeller herfra rettes til Bruneis sultan, som derefter reagerer på Retsudvalgets rådgivning.

Det har siden 1960'erne været muligt for retsudvalgets bestyrelse at afgive dissentierende votum. I 2007 afgjorde retsudvalget, at det ikke nødvendigvis var bundet af sin egen præcedens, men kunne afgive modstridende råd, såfremt den tidligere rådgivning var ukorrekt.

Den 1. oktober 2009 flyttede Retsudvalget fra Statsrådets lokaler i Downing Street til Middlesex Guildhall, hvor også den britiske højesteret har sæde. Retsudvalget benytter retssal nr. 3.

Se også 
 Statsrådet i Storbritannien
 Storbritanniens retssystemer
 Den britiske højesteret

Eksterne henvisninger 
 Retsudvalgets hjemmeside 
 Privy Council Office-hjemmeside

Storbritanniens retsvæsen
Poul-Henrik Jensen (forstander)

Poul-Henrik Jensen, født 27. juni 1959 og opvokset i Ribe. Har været forstander for Engelsholm Højskole ved Vejle.
I maj 2012 konstitueret forstander og stifter af Jyderup Højskole som blev etableret på slottet Sølyst ved Jyderup

Poul-Henrik Jensen er oprindelig uddannet klejnsmed og blev senere journalist og stud.mag. Siden midten af 1970'erne har Poul-Henrik Jensen været en aktiv skikkelse på venstrefløjen. Han begyndte med hvervet som hovedbestyrelsesmedlem i Lands-Organisationen af Elever 1975-1976 og var næstformand i samme organisation 28.03.1976-13.12.1976 og han kom tillige med i Danmarks Kommunistiske Ungdom, hvor han var medlem af organisationens ledelse fra 1979 til 1984. Han var desuden formand for Lærlingenes og Ungarbejdernes Landsorganisation (LLO) 1980 til 1984, talsmand for strejkegrupper under påskestrejkerne i 1985 samt faglig sekretær i Dansk Metalarbejderforbunds Lyngby-afdeling fra 1987 til 1994.

Han meldte sig i 1990 ud af DKP og gik ind i Enhedslisten. Han var sekretær i Folketinget for partiet fra dets parlamentariske start og blev i 2000 leder af DJBFA – De danske sangskrivere og komponister. Han har udgivet nogle bøger med særlig fokus på besættelsestiden og den kolde krig.

Medlem af DRs bestyrelse udpeget af Enhedslisten fra 2021.

Eksterne kilder og henvisninger 

 Fra budstrejke og Enhedslisten til musikernes frontkæmper  jv.dk 10. juli 2009

Skolefolk fra Danmark
Folkehøjskoleforstandere fra Danmark
Personer fra Ribe
Fagforeningsfolk fra Danmark
Journalister fra Danmark
Politikere fra DKP
Smede fra Danmark
Politikere fra Enhedslisten